05/12/2011 | Administración LocalMunicipal
Fisterra
Normativa

Aprobada definitivamente a modificación da Ordenanza fiscal reguladora da taxa por recollida domiciliaria de residuos solidos urbanos mediante acordo adoptado polo Pleno da Corporación en sesión celebrada o día 4 de outubro de 2011, faise público o texto íntegro da mesma a efectos do disposto no artigo 17.4 do Real decreto lexislativo 2/2004, do 5 de marzo: ORDENANZA REGULADORA DA TAXA POR RECOLLIDA DOMICILIARIA DE RESIDUOS SÓLIDOS URBANOS Artigo 1.–Fundamento e natureza. En uso das facultades concedidas polos artigos 133.2 e 142 da Constitución polo artigo 106 da Lei 7/85, do 2 de abril, reguladora das bases do réxime local, e de conformidade co disposto nos artigos 15 a 19 da Lei 39/88, do 28 de decembro, reguladora das facendas locais, o Concello de Fisterra establece a taxa por recollida de lixos ou residuos sólidos urbanos, tratamento e eliminación dos mesmos, a que se refire o artigo 20.4 s) da Lei 39/88, que se rexerá pola presente Ordenanza fiscal cuxas normas atenden ó previsto no artigo 58 da citada Lei reguladora das facendas locais. Artículo 2.–Feito impoñible.1.–Constitúe o feito impoñible da taxa a prestación do servizo de recepción obrigatoria de recolida de residuos urbanos ou municipais a todos os inmobles, calquera que sexa o seu estado, cualidades, uso ou destino, que se encontren ubicados na zona de cobertura do mesmo comprensiva de todo o termo municipal, con independencia de si se depositan o non os residuos para a súa recollida.2.–A tal efecto, considéranse residuos urbanos ou municipais os xerados nos domicilios particulares, comercios, oficinas e servizos, así como todos aqueles que non teñan a calificación de perigosos e que pola súa natureza ou composición poidan asimilarse ós producidos nos anteriores lugares ou actividades. Exclúense de tal concepto os residuos de tipo industrial, entullos de obras, detritus humanos, materias e materiais contaminados, corrosivos, perigosos ou que a recollida ou verquido esixa a adopción de especiais medidas hixiénicas, profilácticas ou de seguridade.3.–Considérase de carácter voluntario a prestación de servizos, realizada a instancia de parte, para: a) Recollida de lixo e residuos non calificados de domiciliarios e urbanas de industrias, hospitais e laboratorios. b) Recollida de escouras e cinzas de calefaccións centrais. c) Recollida de entullos de obras. d) Recollida de residuos voluminosos, como mobles, utensilios e trastos inútiles. Artigo 3.–Suxeitos pasivos.1.–Son suxeitos pasivos contribuíntes as persoas físicas ou xurídicas e as entidades a que se refire o artigo 33 da Lei xeral tributaria, que ocupen ou utilicen as vivendas e locais ubicados nos lugares, prazas, rúas ou vías públicas en que se preste o servizo, xa sexa a título de propietario ou usufructuario, habitación, arrendatario ou, incluso, de precario.2.–Terá a consideración de suxeito pasivo substituto do contribuínte o propietario das viviendas ou locais, que poderá repercutir, no seu caso, as cotas satisfeitas sobre os usuarios de aquelas, beneficiarios do servizo. Artigo 4.–Responsables.1.–Responderán solidariamente das obrigas tributarias do suxeito pasivo, as persoas físicas e xurídicas a que se refiren os artigos 38.1 y 39 da Lei xeral tributaria.2.–Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o artigo 40 da Lei xeral tributaria. Artigo 5.–Cota tributaria.1.–A cota tributaria consistirá nunha cantidade fixa, por unidade de local, que se determina en función da natureza e destino dos inmobles; a tal efecto aplicaranse as seguintes tarifas: 2.–As cotas sinaladas na tarifa teñen carácter irreducible e serán fraccionadas por semestres naturais, salvo acordo do Pleno do Concello establecendo prazo distinto.3.–As cantidades indicadas nos apartados anteriores experimentarán anualmente un incremento correspondente ao do IPC anual segundo o cálculo efectuado polo Instituto Nacional de Estatística. Artigo 6.–Exencións. Gozarán de exención subxectiva, aquele contribuíntes nos que concurra algunha das seguintes circunstancias: 1.–Os preceptores de pensións non contributivas sempre que as mesmas constitúan o único ingreso da unidade familiar. O dereito a esta exención requirirá a previa solicitude do interesado/a e aprobación pola Xunta de Goberno Local.2.–Os propietarios de vivendas ou locais en estado ruinoso, previa tramitación do correspondente expediente ou acreditación mediante informe emitido polo técnico legalmente facultado e declarada mediante un acto administrativo. Artigo 7.–Devengo.1.–Devéngase a taxa e nace a obriga de contribuir desde o momento en que se inicie a prestación do servizo, entendéndose iniciada, dada a natureza de recepción obrigatoria do mesmo, cando estea establecido e en funcionamiento o servizo municipal de recollida de lixo domiciliario nas rúas ou lugares onde figuren as vivendas ou locais localizados polos contribuíntes suxeitos á taxa.2.–Establecido e en funcionamento o referido servizo, as cotas devengaranse dentro do primeiro día de cada trimestre, salvo que o devengo da taxa se producise por motivo de alta con posterioridade a dita data, nese caso a primeira cota devengarase o primeiro día do trimestre seguinte.3.–En caso de cese da actividade, a baixa producirase con efectos do trimestre seguinte. Artigo 8.–Declaración e ingreso.1.–Para a adecuada xestión da taxa, o Concello deberá formar unha matricula comprensiva dos usuarios suxeitos pasivos del servizo. Dentro dos 30 días hábiles seguintes á data en que se devengue por vez primeira a taxa, os suxeitos pasivos formalizarán a súa inscrición na matrícula presentando ó efecto a correspondente declaración de alta e ingresando simultáneamente a primeira cota.2.–Cando se coñeza, xa de oficio ou por comunicación dos interesados calquera variación dos datos figurados na matrícula, levaranse a cabo nesta as modificacións correspondentes, que surtirán efectos a partir do período de cobranza seguinte ó da data en que se efectuara a declaración.3.–O cobro das cotas efectuarase semestralmente, mediante recibos derivados da matrícula nos termos que se indiquen polo Concello ou o Servizo de Recadación da Excma. Deputación Provincial da Coruña, cando actúe por delegación. Artigo 9.–Infraccións e sancións. En todo o relativo a infraccións tributarias, así como das sancións que ás mesmas corresponda en cada caso, estarase ó disposto nos artigos 77 e seguintes da Lei xeral tributaria. DISPOSICIÓN FINAL A presente Ordenanza fiscal comenzará a aplicarse a partir do día 1 de xaneiro de 2012 mantendo a súa vixencia ata a súa modificación ou derrogación expresa. Fisterra, a 23 de novembro de 2011. ALCALDE EN FUNCIÓNS Garoa Fantoba Uri